 โครงการในอนาคต

6.1 การขยายตลาดต่างประเทศ

ในปี 2552 ที่ผ่านมา รายได้จากการส่งออกของบริษัทฯ ประสบความสำเร็จประมาณ 30%
ของเป้าหมายที่ตั้งไว้ คือ 450 ล้านบาท โดยที่รายได้จริงมีมูลค่าเท่ากับ 125 ล้านบาท
ซึ่งอย่างไรก็ตามเป็นสัดส่วนที่น้อยกว่ายอดขายของปี 2551 ถึง 70
เปอร์เซนต์ทั้งนี้เป็นผลมาจากการกระจุกตัวของยอดขายในต่างประเทศของบริษัทฯ
และความล้มเหลวทางเศรษฐกิจของกลุ่มประเทศในตะวันออกกลางในเวลาเดียวกัน
อย่างไรก็ตามบริษัทยังคงเดินหน้าในการจัดตั้งตัวแทนจำหน่ายในต่างประเทศเพิ่มขึ้นในกลุ่มภูมิภาคอัฟริกาใต้เพื่อแก้ปัญหาการกระจุกตัวของตลาดและยอดขาย
คือ ประเทศไนจีเรีย และประเทศลิเบีย
นอกจากนี้บางส่วนยังอยู่ในการพิจารณาการจัดตั้งตัวแทนจำหน่ายในอีกหลายประเทศ เช่น รัสเซีย
ออสเตรเลีย เกาหลีใต้ และประเทศในแถบแอฟริกาใต้เป็นต้น

สำหรับปี 2553 นี้ ทางบริษัทฯ
ได้ปรับกลยุทธการหาพันธมิตรในแต่ละประเทศให้สอดคล้องกับสินค้าใหม่ ๆ ที่ทางบริษัทฯได้ออกตลาด
และยังคงตั้งเป้าหมายขยายตลาดไปยังประเทศใหม่ๆ
ออกไปอีกเพื่อที่จะครอบคลุมตลาดในภูมิภาคให้มากขึ้นอีก ได้แก่
กลุ่มประเทศในแถบออสเตรเลียและนิวซีแลนด์ กลุ่มประเทศเแอฟริกาใต้ เช่น แอฟริกาใต้
และซูดาน เป็นต้น

-   โครงการสร้างแบรนด์ ROCKWORTH ในต่างตลาดประเทศ (ROCKWORTH Brand Building
    for Regional Country) โดยการจัดกิจกรรมการปรับภาพลักษณ์ของแบรนด์ ROCKWORTH
    ผ่านช่องทางตัวแทนจำหน่าย 34 แห่งใน 27 ประเทศ ในรูปแบบต่างๆ เช่น
    การจัดวางสินค้าROCKWORTH ในโชว์รูมตัวแทนจำหน่าย การออกงานแสดงสินค้า
    การจัดกิจกรรมสนับสนุนการขาย รวมทั้งการสื่อสารระหว่างเรื่องการสร้าง
    แบรนด์กับตัวแทนจำหน่ายในต่างประเทศ เป็นต้น

-   โครงการพัฒนาศักยภาพของ Dealer (Dealer’s competency development on
    Efficiency) เป็นโครงการทำการตลาดร่วมกันกับ Dealer เพื่อสร้างความแข็งแกร่ง
    ในตลาดปัจจุบันที่มีอยู่ในต่างประเทศ ไม่ว่าจะเป็นการร่วมมือกันขยายฐานลูกค้า
    การอบรมและสัมมนาเพื่อเพิ่มพูนความรู้เรื่องสินค้า รวมทั้งการสนับสนุนเครื่องมือทางการตลาด
    และกิจกรรมเยี่ยม Dealer ที่เกิดขึ้นเป็นประจำทุกปี

-   โครงการเพิ่มขีดความสามารถของตัวแทนจำหน่าย (Licensing Partnership)
    เป็นโครงการ ที่ร่วมมือกับ Dealer ที่มีความพร้อมในการเริ่มผลิตสินค้าของบริษัทฯ
    ในประเทศนั้นๆโดยเป็นลักษณะของการทำ Technology Transfer under Licensing
    Agreement.

-   โครงการการสร้างโรงงานเพิ่มเติมในต่างประเทศ (Manufacturing Facility in
    International Market) เนื่องจาก การแข่งขันในปัจจุบัน ราคา
    ความรวดเร็วในการผลิตและจัดส่งประกอบกับการให้บริการเป็นหนึ่งในปัจจัยสำคัญที่ทำให้ธุรกิจประสบความสำเร็จ
    โดยเฉพาะอย่างยิ่งการค้าขายระหว่างประเทศ ดังนั้นโครงการสร้างโรงงานในต่างประเทศ
    จะเป็นอีกโครงการหนึ่งที่จะสามารถตอบสนองต่อความต้องการสินค้าในต่างประเทศ
    เพราะจะทำให้ระยะเวลาในการผลิตและจัดส่ง รวดเร็วขึ้น
    และราคาที่เหมาะสมกับแต่ละประเทศมากขึ้น
    ทั้งนี้สินค้าเฟอร์นิเจอร์มีขนาดใหญ่ทำให้ต้องขนส่งทางเรือ ที่ใช้เวลาในการจัดส่ง 21 วัน
    ทั้งนี้บริษัทได้เริ่มดำเนินการก่อสร้างโรงงานใหม่ในประเทศอินเดียตามนโยบายที่กำหนดไว้แล้วโดยมีแผนที่จะก่อสร้างแล้วเสร็จในไตรมาสที่
    4 ของปีนี้ 2553 ซื่งล้าช้ามาจากปีที่ผ่านมาและเริ่มผลิตสินค้าได้ในเดือนมีนาคม 2554
    ซึ่งการดำเนินการดังกล่างได้คำนึงถึงประโยชน์สูงสุดต่อการผลิตและจัดส่งสินค้าแก่ลูกค้าในประเทศอินเดีย
    ขณะนี้บริษัทอยู่ระหว่างการศึกษาความเป็นไปได้และความเหมาะสมของการสร้างโรงงานในประเทศถัดไป

  6.2 การขยายตลาดในประเทศ

  การขยายและพัฒนาตลาดในประเทศ ในปี 2551 บริษัทฯ ยังคงเน้นกลุ่มเป้าหมายหลัก คือ
  กลุ่มลูกค้าโครงการ (Project Based Customers) และกลุ่มผู้ออกแบบ (Interior
  Designers and Architects) โดยให้ความสำคัญกับกลุ่มผู้ออกแบบชั้นนำของประเทศ (Top
  10 Interior Design Firms) และกลุ่มผู้ออกแบบที่เน้นงานออฟฟิต ตามลำดับ (Medium
  Office Interior Design Firm) เนื่องจากปีที่ผ่านมา บริษัทเอกชน รัฐวิสาหกิจ ราชการ
  ส่วนใหญ่เลือกที่จะใช้ผู้ออกแบบเป็นผู้คัดเลือกหรือแนะนำเฟอร์นิเจอร์มากกว่าที่บริษัทดังกล่าว
  จะเลือกใช้เองและยังคงรักษาความสัมพันธ์รวมถึงเพิ่มฐานลูกค้ากับบริษัทต่างประเทศ
  ที่มีออฟฟิตอยู่ใน ประเทศไทย (Multinational Corporate Client)

  ในปีนี้บริษัทฯ ได้มีการประชาสัมพันธ์อย่างเป็นทางการกับกลุ่มลูกค้าต่างๆ เกี่ยวกับคอนเซป “
  Working Showroom” โดยที่เจ้าหน้าที่ขายได้สื่อออกไปกับกลุ่มลูกค้าและกลุ่มผู้ออกแบบ
  เชิญเข้าเยี่ยมชมโชว์รูมของ ร้อกเวิธ เพื่อให้เห็นการใช้งานจริงของสินค้าแต่ละรุ่น
  ซึ่งจากแนวคิดนี้ทำให้สร้างความเชื่อมั่นให้กับลูกค้า
  เป็นอย่างมากและสามารถสร้างยอดขายได้เพิ่มขึ้น

  การพัฒนาและเพิ่มช่องทางงานขายอื่นๆ (Chanel Management)
  เพื่อที่จะเป็นอีกหนึ่งช่องทางในการขยายตลาดในประเทศ
  ทางฝ่ายขายในประเทศยังคงเป็นพันธมิตรร่วมกับกลุ่มบริษัทอสังหาริมทรัพย์ (Property
  Management) และกลุ่มนายหน้า (Agency / Broker) เพื่อหาแนวคิดการทำตลาดร่วมกัน
  รวมถึงการทราบข้อมูลว่ามีบริษัทรายใดที่กำลังปรับปรุง/ขยายออฟฟิต หรือย้ายเข้า–ออกอาคาร
  รวมถึงกลุ่มลูกค้านิคมอุตสาหกรรมต่างๆ ซึ่งหมายถึง บริษัทฯ
  จะขยายฐานลูกค้าออกไปยังจังหวัดอื่นๆ นอกจากกรุงเทพมหานคร

  นอกจากนี้แล้ว
  ฝ่ายขายในประเทศยังมีการสร้างยอดขายจากกลุ่มลูกค้าเก่าพร้อมกับเพิ่มยอดขายกับกลุ่มลูกค้าใหม่
  (Up – Selling & Cross - Selling)
  โดยการนำเสนอสินค้าที่เป็นสินค้าใหม่กับกลุ่มลูกค้าเดิมที่ยังไม่เคยสัมผัสและนำเสนอกับลูกค้าใหม่นอกเหนือจากเฟอร์นิเจอร์
  ตัวอย่างเช่น ผลิตภัณฑ์ของ CBS จากประเทศอังกฤษ ซึ่งเป็นอุปกรณ์ Technology Support
  และผลิตภัณฑ์ VITRA ซึ่งเป็นเฟอร์นิเจอร์ชั้นนำจากประเทศเยอรมันนี
  และสามารถเพิ่มยอดขายจากกลุ่มลูกค้าดังกล่าวได้

  ร้อกเวิธฯ
  ยังคงดำเนินการพัฒนาและขยายธุรกิจด้วยการเป็นผู้ให้บริการด้านสำนักงานแบบครบวงจร
  (Total Office Solution) พร้อมกับเป็นผู้เชี่ยวชาญในการให้คำแนะนำแก่ลูกค้า (Trusted
  Advisor)

6.3 พัฒนาระบบ IT

  นับเป็นอีกปีหนึ่งของการพัฒนางานโดยใช้เทคโนโลยีสารสนเทศมาใช้ในการบริหารงานและการตัดสินใจเช่น
  ระบบการยืนยันใบเสนอราคาให้เป็นใบสั่งซื้อและให้ข้อมูลไหลไปตามหน่วยงานที่เกี่ยวข้อง
  ยังมีอีกระบบงานหนึ่งที่สำคัญคือระบบการออกคำสั่งให้ประฏิบัติงานแบบการไหลไปตามหน่วยงานที่เกี่ยวข้องซึ่งการพัฒนาระบบต่างๆดังกล่าวทำให้ระบบการขายและการผลิตมีการประสานติดตามงานได้อย่างคล่องตัวลดความผิดพลาด
  และใช้กระดาษน้อยมาก
  ส่วนทางด้านฮาร์ดแวร์บริษัทฯได้ทำการปรับเปลี่ยนเซิร์ฟเวอร์ใหม่เพื่อให้รองรับ
  กับการพัฒนาระบบงานที่มากขึ้น